Pehr Klockars

**Pehr Klockars** (myös **Pietari** tai **Petter**; 16. toukokuuta 1752 Uusikaarlepyy – 23. tai 27. tammikuuta 1814 Uusikaarlepyy) oli suomalainen talonpoika ja valtiopäivämies. Hän oli Suomen lähetyskunnan jäsen ja vuoden 1809 Porvoon valtiopäivien talonpoikaissäädyn puhemies.

## Työhistoria
Klockars oli arvostettu talonpoika ja lautamies, jolle myönnettiin herastuomarin arvo vuonna 1801. Hän osasi sekä ruotsia että suomea ja oli toiminut kihlakuntansa talonpoikien edustajana Norrköpingin valtiopäivillä vuonna 1800. Maaherra määräsi Klockarsin jäseneksi Pietariin lähetettyyn Suomen lähetyskuntaan vuonna 1808. Venäjän keisari Aleksanteri I myönsi tästä hänelle muistona lähetyskunnan mitalin. Palattuaan Pietarista tammikuun lopussa 1809 Klockars tuli valituksi saman vuoden maaliskuussa pidetyille Porvoon valtiopäiville, joilla hän toimi talonpoikaissäädyn edustajana sekä säätynsä puhemiehenä.

## Perhetausta
Klockarsin vanhemmat olivat Petter Klockars ja Maria Bergdahl. Klockarsin ensimmäinen puoliso oli vuodesta 1772 Johan Renvaktarin tytär Susanna (k. 1774) ja toinen puoliso vuodesta 1804 Maria Hannuntytär (k. 1836). Klockarsilla oli ensimmäisestä avioliitostaan kuusi lasta: Johan, Margareta (Ohls), Matts, Mickel, Susanna (Jutas) ja Karen Elisabet (Jakobsson).

## Kunnianosoitukset

*  Lähetyskunnan muistomitali (Suomen suurruhtinaskunta, 1808)

* Uudenkaarlepyyn kihlakunnan myöntämä herastuomarin arvo

## Muistomerkit ja taideteokset
Klockars on kuvattu Emanuel Thelningin vuonna 1812 valmistuneessa maalauksessa *[[Porvoon valtiopäivien avajaiset 1809]]* sekä Robert Wilhelm Ekmanin vuonna 1858 samasta aiheesta tekemässä uudessa maalauksessa sekä Emil Wikströmin veistämässä Helsingin Säätytalon päätykolmion pronssiveistoksessa *[[Aleksanteri I ja Porvoon valtiopäivät 1809]]*.

Uudenkaarlepyyn maalaiskunnan kunnantalon istuntosalissa paljastettiin vuonna 1971 Klockarsin muistolaatta, joka siirrettiin vuonna 1975 Uudenkaarlepyyn raatihuoneelle. Lisäksi Uudessakaarlepyyssä on vuonna 2009 pystytetty Klockarsin muistokivi.

### Galleria muistomerkeistä ja maalauksista

Tiedosto:Porvoon valtiopäivät 1809 by Emanuel Thelning.jpg|Emanuel Thelningin maalaus *[[Porvoon valtiopäivien avajaiset 1809]]*, Klockars oikeanpuoleisen pylvään edessä kaulassaan lähetyskunnan mitali.
Tiedosto:Robert Wilhelm Ekman, Porvoon valtiopäivien avajaiset.jpg|R. W. Ekmanin maalaus Porvoon valtiopäivien avajaisista. Klockars on vihreätakkinen mies oikeanpuoleisen ryhmän eturivissä.
Tiedosto:Petter (Pehr) Pehrsson Klockars (1752–1814).jpg|Pehr Klockars, yksityiskohta R. W. Ekmanin maalauksesta Porvoon valtiopäivät 1809.
Tiedosto:Tympanum - House of the Estates, Helsinki - DSC05071.JPG|Yksityiskohta Emil Wikströmin veistoksesta *[[Aleksanteri I ja Porvoon valtiopäivät 1809]]*, Klockars seisomassa oikealla hattu kädessä.
Tiedosto:Petter Klockars (1752–1814) muotokuva 1809.jpg|Petter Klockars (1752–1814) teos. Emanuel Thelning 1809.
Tiedosto:Pehr Klockars, 1809 Porvoon valtiopäivät, viivakynä luonnos.png|Pehr Klockars, yksityiskohta Frans Oskar Liewendal viivapiirros luonnoksesta, R. W. Ekmanin maalaus Porvoon valtiopäivät 1809 (R. W. Ekman).


## Lähteet
* Suomen sana 10.osa (1964) s. 509-510.
* Suomen kansallisbiografia 5. osa (2005) s.258.
* Suomen elämäkerrasto (1955) s. 394.
* Tommila, Päiviö: Suomen autonomian synty (1984) s. 46.
* Tommila, Päiviö: Det autonoma Finlands födelse. (2009) s. 66,67,99.
* Porvoon valtiopäiviä kuvaava teos Tandelfelt, Henrika: Porvoo 1809 -juhlamenoja ja tanssiaisia (2009)
* Backman, Woldemar: Klockars i Nykarleby landskommuns kyrkoby (1936).
* Smedberg, Ulf: Krigsmans tid : den svenska tidens ständiga knekthåll i Nykarleby socken 1734-1810 : rotesoldaternas värld, villkor och verklighet (2013).
* Backman, Woldemar: Ett bidrag till Nykarleby stads personhistoria : borgare och borgarsläkter 1721-1857 (1938).
* Forsgård, Nils Erik: September 1808 (2008).

### Viitteet

## Aiheesta muualla
* (mukana kuva Klockarsin henkilökohtaisesta sinetistä)